# Komunalno "B A S I L I J A"d.o.o., 21430 Grohote, Podkuća 8,

# **MB 1715011 – OIB 23193263251**

žiro račun 2360000 –1101651169; tel.021/718-888; fax.021/ 718-889

 www.komunalno-basilija.hr

e-mail: komunalno.basilija1@st.t-com.hr

Grohote, 04.03.2021.

Ev.broj: Nčl.3-02/2021.

Ur.broj: Nčl.3-02-02/21-08.

**POZIV NA DOSTAVU PONUDA**

**U POSTUPKU NABAVE BAGATELNE VRIJEDNOSTI**

**usluge obveznog osiguranja od automobilske odgovornosti i kasko osiguranja koje se ugovaraju u 2021.g**

*Temeljem Pravilnika o provedbi postupka javne nabave bagatelne vrijednosti , članak 3. kod nabave roba , usluga i radova procijenjene vrijednosti manje od 70.000,00 kn, a veće od 20.000,00 kn bez PDV-a, naručitelj provodi pozivom za dostavu ponuda od najmanje 3 (tri) gospodarska subjekta ili objavom na web-u.*

**JAVNI NARUČITELJ: Komunalno Basilija d.o.o., Grohote, Podkuća 8 ,OIB: 23193263251**

1. **PREDMET NABAVE**: usluge obveznog osiguranja od automobilske odgovornosti i kasko osiguranja koje se ugovaraju u 2021.g , sukladno troškovniku koji se izrađuje na osnovi specifikacije vozila koji su sastavni dio ove ponude
2. **PROCIJENJENA VRIJEDNOST NABAVE bez PDV**: do 32.000,00 kn
3. **EVIDENCIJSKI BROJ NABAVE**: Nčl.3-02/2021.
4. **DATUM i NAČIN SLANJA POZIVA**: 05.03.2021. objavom na web stranici
5. **KRITERIJ ZA ODABIR PONUDE**: najniža cijena. U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.
6. **IZRADA PONUDE:**

 Ponuda se izrađuje na način da čini cjelinu, na hrvatskom jeziku i latiničnom pismu.

Stranice ponude se označavaju brojem na način da je vidljiv redni broj stranice i ukupan broj stranica ponude, a svaka stranica mora biti ovjerena i potpisana od strane ponuditelja. Ponuda se piše neizbrisivom tintom.

Ponuda mora sadržavati:

 a. popunjen, pečatom i potpisom ovjeren ponudbeni list – Prilog 1.

 b. popunjen, pečatom i potpisom ovjeren troškovnik - Prilog 2.

 c popunjen, pečatom i potpisom ovjeren troškovnik za AO - Prilog 3

 d. popunjen, pečatom i potpisom ovjeren troškovnik za kasko osiguranja - Prilog 4

 e. dokaze pravne i poslovne sposobnosti iz točke 12. ovog poziva

1. **ROK I NAČIN DOSTAVE PONUDA:**

Krajnji rok za dostavu ponuda je 12.03.2021. do 10,00 sati bez obzira na način dostave ili vrijeme slanja. Otvaranje ponuda nije javno.

Ponuda može biti dostavljena

1. **poštom ili izravno na adresu naručitelja u zatvorenoj omotnici.**

Na omotnici ponude mora biti naznačeno:

- naziv i adresa naručitelja ( Komunalno Basilija d.o.o.,Podkuća 8, 21 430 Grohote)

- naziv i adresa ponuditelja (radi evidencije prispjelih ponuda ili u slučaju da je ponuda

 zakašnjela kako bi se mogla neotvorena vratiti ponuditelju)

* evidencijski broj nabave (Nčl.3-02/2021).
* Naziv predmeta nabave na koji se ponuda odnosi (Nabava usluge obveznog osiguranja od automobilske odgovornosti i kasko osiguranja koje se ugovaraju u 2021.g)
* naznaka „NE OTVARAJ-PONUDA ZA NADMETANJE“

Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

1. **Mailom**

na adresu komunalno.basilija1@st.t-com.hr na način da se ponuda pošalje s uključenim opcijama :

* Zatraži potvrdu isporuke
* Zatraži potvrdu da je poruka pročitana

kako bi se omogućilo otvaranje ponuda nakon roka za dostavu ponuda.

Ukoliko pošiljatelj ne uključi navedene opcije naručitelj ne snosi nikakvu odgovornost ako se ponuda prerano otvori.

1. **MJESTO PRUŽANJA USLUGE (teritorijalna valjanost osiguranja):**

Osigurateljno pokriće usluge obveznog osiguranja od automobilske odgovornosti i kasko osiguranje vrijedi na području Republike Hrvatske.

1. **DULJINA TRAJANJA UGOVORA:**

Ugovor se sklapa za kalendarsku godinu 2021. (do 31.12.2021.), odnosno za usluge obveznog osiguranja od automobilske odgovornosti i kasko osiguranja koje se ugovaraju do 31.12.2021.g

1. **ROK, NAČIN I UVIJETI PLAĆANJA:** plaćanje nakon primitka računa u roku od 60 (šezdeset) dana od datuma zaprimanja računa na protokolu računa.
2. **NAČIN IZRAČUNA CIJENE ZA PREDMET NABAVE, SADRŽAJ I NAČIN PROMJENE CIJENE:**

Cijena ponude izražava se za cjelokupan predmet nabave. Cijena ponude treba biti

 izražena u kunama bez poreza na dodanu vrijednost (PDV-a). Cijena ponude piše se

 brojkama. U cijenu ponude moraju bit uključeni svi popusti, takse i ostala davanja te zavisni

 troškovi koje je ponuditelj obvezan izvršiti iz bilo kojeg razloga, bez poreza na dodanu

 vrijednost, koji se iskazuje zasebno u ukupnoj cijeni ponude.

 Ponuditelj treba popuniti priloženi troškovnik u cijelosti (upisati iznose u sve stavke

 troškovnika), ponuditelj ne smije mijenjati ili nadopunjivati stavke u troškovniku.

 Ponuđene cijene su nepromjenjive za vrijeme trajanja ugovora.

1. **UVJETI PRAVNE I POSLOVNE SPOSOBNOSTI:**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smije biti starija od tri mjeseca računajući od dana objave ovog poziva.

Svi dokazi mogu biti i u neovjerenoj preslici, a naručitelj zadržava pravo provjere istih.

 Ukoliko je gospodarski subjekt dostavio lažne podatke pri dostavi dokumenata ili

 nije dostavio tražene dokumente naručitelj će ponuditelja isključiti iz nadmetanja**.**

1. **OSTALO / KONTAKT OSOBA :**

 **Objašnjenja:**

Za vrijeme roka za dostavu ponuda gospodarski subjekti mogu zahtijevati objašnjenja vezane za poziv na dostavu ponuda, a naručitelj je dužan odgovor staviti na raspolaganje svim gospodarskim subjektima koji su dostavili e-adrese prilikom preuzimanja poziva.

Ovlašteni predstavnik za javnu nabavu :

Sule Tereza , komunalno.basilija1@st.t-com.hr, 021/654-304

1. **OBAVIJESTI O PREGLEDU I OCJENI PONUDA** :

Po isteku roka za dostavu ponuda a najkasnije 3 (tri) dana od isteka navedenog roka , najmanje 2 (dva) ovlaštena predstavnika naručitelja otvaraju ponude, sastavljaju zapisnik o

pregledu i ocjeni pristiglih ponuda, koji obavljaju sukladno odredbama Zakona o javnoj nabavi te daju prijedlog odgovornoj osobi naručitelja za donošenje odluke.

 Dostavom Odluke o odabiru najpovoljnije ponude (ili Odluke o poništenju) zajedno s

 Zapisnikom o pregledu i ocjeni ponuda svim ponuditeljima (u roku od 15 dana od dana isteka

 roka za dostavu ponuda) koju dostavlja Služba za javnu nabavu na dokaziv način , stječu se

 uvjeti za sklapanje Ugovora za predmet nabave .

Prilog dokumentaciji :

Prilog 1 - ponudbeni list

Prilog exel tablice:

Prilog 2 – troškovnik po vozilima /strojevima

Prilog 3 – troškovnik za AO

Prilog 4 – troškovnik za kasko osiguranja

Specifikacije vozila:

Exel : specifikacija vozila/strojeva

Exel: novonabavne vrijednosti

Prilog 1: Ponudbeni list

#### onudbeni list

|  |  |
| --- | --- |
| **NARUČITELJ:** | **Komunalno "B A S I L I J A"d.o.o.,** **21430 Grohote, Podkuća 8 , OIB:23193263251** |
| **PONUDBENI LIST** |

|  |  |
| --- | --- |
| **Naziv ponuditelja** |  |
| **Sjedište** |  |
| **OIB** |  |
| **broj računa** |  |
| **u sustavu PDV-a** | DA NE(zaokružiti) |
| **adresa za dostavu pošte** |  |
| **adresa e-pošte** |  |
| **kontakt osoba** |  |
| **Telefon** |  |
| **Fax** |  |

**Ponuda broj: \_\_\_\_\_\_\_\_\_\_\_\_**

|  |
| --- |
| **sveukupna cijena u kunama** |
| **bez PDV-a** |  |
| **PDV** |  |
| **UKUPNO** |  |
| **rok valjanosti ponude** | **30 dana** |

 U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_.

 Ovlašteni predstavnik ponuditelja \_\_\_\_\_\_\_\_\_\_\_\_\_\_\_\_\_\_\_ M.P.